Отчет

за дейността на НЧ “ Йордан Миндов-1892”

с. Алваново, община Търговище през 2022 година

НЧ ”Йордан Миндов-1892” с. Алваново осъществява своите функции и дейности в продължение на 130 години, годишнината отбелязахме с концерт през октомври миналата година. Организираха се редица мероприятия заложени в плана на читалището. Основната ни цел е създаване, съхраняване и разпространение на традициите и битието на село Алваново.

За по-лесното изпълнение и отчитане на основните читалищни дейности, те условно са разделени в няколко основни направления. **1. Организационно дейността** на читалището се ръководи от настоятелство. За нормалното му съществуване, според ЗНЧ се изисква минимум 50 действителни члена за селата. През 2022 г.броят на членовете е 53 души, проведени са 13 редовни заседания и 1 събрание. В решенията си то се е водело от характера на населеното място, от числеността му и от стремежа си да задоволи най-необходимите потребности на читалищните членове и жителите на общността. Читалищното настоятелство не спира да се информира, да обменя опит с други сходни сдружения и се стреми да отговори на очакванията както на по-възрастните, така и на по-младите си членове. Доброто взаимодействие с членовете на проверителната комисия, води до подобряване на дейностите и успешно представяне при изявите и мероприятията на читалището. Управителните и контролиращи структури се характеризират със самокритичност и самоанализ, а одобрителните отзиви ни стимулират да работим още по-всеотдайно и качествено. **2.Библиотечната дейност:** Библиотеката е основното звено на читалищната дейност. През отчетния период тя работи активно за запазване броя на читателите си. Пред нас стои задачата да запазим наличния богат библиотечен фонд и да предоставяме книги при нужда на колеги от други библиотеки. През 2022 г. спечелихме проект по програма „Българските библиотеки- съвременни центрове за четене и информираност 2022“ към Министерството на културата. С отпуснатите средства се закупиха нови 98 книги. В момента библиотечния фонд разполага с 10182 броя книги. Ползването им е главно за четене в домашни условия. Освен литература посетителите четат на място вестници, списания и брошури в читалнята на библиотеката. Организираха се беседи на литературна и здравна тематика. Експониране на изложби, витрини, табла и кътове с литературни произведения, снимков материал, биография на известни писатели, поети, революционери и други от фонда на библиотеката. Проведоха се - литературни и поетични срещи за любителско творчество; - тематични сбирки; - литературни четения в библиотеката; колективно четене и други. **3. Художествено – творческа и клубна дейност.** В отчетната година цялостната дейност се води от председателя, а организирането и работата по структури - от секретаря и отговорниците.

Читалищните любителски колективи са няколко на брой , като част от тях се изявяват в повече от един колектив. Съществена част от дейността на читалището е грижата за обогатяване и развитие на любителското художествено творчество. Цели запазване и развитие на нетрадиционните ценности на българския народ, съхранение на обичаите и традициите. С изявите на читалището се работи за развитие и обогатяване на културния живот в населеното място, за утвърждаване, отчитане и съхранение богатството на местната култура. Чрез тази дейност читалището има възможност да популяризира селото в страната.

**4. Организиране и участие в културни прояви:** - Йордановден, Бабинден, Трифон Зарезан, 1 март – Ден на самодееца и Баба Марта, Осми март, Великден, Първи юни - Ден на детето, Никулден, Коледа, Нова година и други.

**-** Кулинарно-фолклорен празник на охлюва „Охльо-Бохльо, покажи си рогцата …“ с участие на читалища и училища от общината,

**-** Общо селски празник „Алваново – село под слънцето“,

- 130 години читалище Алваново,

- „Коледни искри“–концерт с участието на групи от Младежки дом и ОДК Т-ще.

Съществуващите групи, клубове и други са много важен елемент и в тях участват хора от различни възрасти. Разширяване на художествено-творческото направление с участие в различни фолклорни, певчески и кулинарни фестивали и празници в региона, страната.

Разпределението на дейностите, функциите и отговорностите на структурите са както следва:

1. Певческа група за автентичен фолклор – ръководител Светла Стаменова

2. Танцова група - ръководител Стамен Стаменов

3. Група за народни обичаи - ръководител Светла Стаменова – представяне на обичая „Бабинден“ в Алваново; участие в Регионалния събор на народно творчество Търговище -2022; ХII-ти Национален събор на българското народно творчество Копривщица-2022“ ;

4. Група за представяне на народни носии – Емилия Маринова, участие в Регионалния събор на народно творчество Търговище -2022; ХII-ти Национален събор на българското народно творчество Копривщица-2022.

5. Група за руски песни – ръководител Антоанета Светломирова

6. Клуб „Приятели на книгата“ – ръководител Мария Радева

7. Клуб „Приятели на Русия“ – Ангелина Тодорова,

8. Клуб „Младежки дейности“ - Мария Радева,

9. „Хоби клуб“ – Йорданка Николова

10. Клуб „Доброволчески център“ – Емилия Маринова,

11. Клуб/ателие „Фото и видео изкуство“ – Недка Владимирова,

12. Клуб „Бащино огнище“ – Анка Христова,

13. Кулинарен клуб „Наслада“ - ръководител и основен участник Ганка Симеонова – участие в Регионалния събор на народно творчество Търговище -2022; ХII-ти Национален събор на българското народно творчество Копривщица-2022.; Празник на плодородието „Ден година храни“ с. Поликраище, община В. Търново, Празник на палачинката с. Мировец, общ. Търговище.

За поредна година сме горди от постигнатите резултати, а насреща стоят отличия: грамоти, благодарствени писма, нови покани, дипломи, плакети, предметни награди и богатия снимков и видео материал от редица местни изяви, национални фестивали и събори, празнични чествания и концерти.

**5. Музейна дейност:** В читалището функционират постоянни **изложби: –** „Бащино огнище“експозиция от старинни предмети, **-** „Българска войска юначна“с предмети на участници във войната и съвременни, **Сбирки:** - „Ретро“с материали от близкото минало, **-** „От времето на социализма“ **–** експонати ползвани през периода,  **Кътове**: – „Дружба с другите народи“ съдържа подаръци от участници, - „Приятели на читалището“, подаръци от приятели и симпатизанти, **Витрини: -**„Старипечатни издания“на вестници и книги издадени преди 1944 г., - „Банкноти и монети използвани в миналото“ ,излезли от обръщение.

**6. Социалната дейност обхваща предлагане на услуги –** секретарят оказва помощ на всеки жител на селото, който го потърси при проблем. Съдейства при попълване на документи, търсене на информация, контакти с болнични заведения, разписание на автобуси, ползване на интернет, копиране и други дейности за които не се събират такси. Организира и се включва в бригади за почистване на обществени места.

В подкрепа на кауза се събират и предават пластмасови капачки.

**7. Екологични инициативи –** почистване и залесяване на празни общински места /Декоративен кът „Орехчето“, „Зелен кът градина“ и други.

**8. Осъществяват се спортни, младежки дейности и туризъм –** посещават се интересни места в района, извършват се излети до отделни местности, паметници и чешми, екскурзии до исторически забележителности, различни видове разходки

**9. Материалната база е масивна** сграда, която читалището ползва от 2008 година със собствени партиди за ток и вода. По смисъла на Закон приет през 2002 г., тя е общинска собственост, а ние сме безвъзмездни ползватели. Поддържаме я в добро състояние и финансираме текущите ремонти. Стараем се със собствени сили да се грижим за приличния вид на помещенията в сградата, като се отделя време за почистване и поддръжка.

**10.** **Техническата база е** обзаведена с необходимото оборудване и апаратура – озвучителна техника, видеонаблюдение, пожарогасители, мултифункционално устройство /принтер, копи и скенер/, интернет, шкафове, маси, столове и други.

**11. Финансовото обезпечаване** е основно от държавна субсидия от МК. Допълнителни приходи са: членски внос, наем от арендатор, награди, дарения. Затрудненията идват от по - големите такси и законови изисквания пред читалището. Все по трудно намираме допълнителни източници на финансиране. **12. Партньори –** всички читалища от общината, Регионална библиотека и читалище град Т-ще, Регионален исторически музей, НПО, частния бизнес и други. В заключение на отчета изказваме благодарност към всички читалищни членове, спонсори, самодейци и приятели наНЧ “ Йордан Миндов-1892” с. Алваново. Благодарим Ви.